als_Latn dik_Latn sag_Latn
Gjermani
Më 5 maj, në orën 20.00, në “Arena Cirkus” të Mynihut, vëllezërit Gjetan dhe Ismail Keta, kanë një provë të madhe në karrierën e tyre. Gjetani, ish-kampion i Gjermanisë në Kik Boks, aktualisht boksier profesionist me 13 ndeshje, 12 të fituara, prej të cilave 11 me nokaut, do të luftojë për titullin Europian me kampionin e Europës në Kik Boks, ndaj gjermanit Thilo Shnajder. Ndërsa Ismaili, fituesi i titullit kampion bote me 20 nëntor në Kik dhe Taiboks, kërkon ta mbrojë këtë trofe (sipas rregullores titullin duhet ta mbrosh brenda 6 muajve, ndryshe nuk të njihet) përballë holandezit Emo Arns. Ismaili ka muaj që stërvitet në Tajlandë dhe në Gjermani, madje ka disa ditë që po stërvitet në majën më të lartë të Mynihut mbi 2000 metra mbi nivelin e detit. Ndeshjet do të transmetohen në televizionin gjerman “SAT 1”, që ka ekskluzivitetin e këtij sporti në Gjermani dhe dy vëllezërve kampionë, Gjetan dhe Ismail Keta. Dalja e dy vëllezërve në ringun e “Arena Cirkus” etiketohet ndryshe edhe si “Keta Gala”.
als_Latn als_Latn